**14. A feladat a XX. századi egyetemes történelemre vonatkozik.** (rövid)

**Mutassa be a források és ismeretei felhasználásával az ENSZ megalakulásának**

**körülményeit, főbb szerveit és működésének főbb jellemzőit!**

9. cikk. 1. A Közgyűlés az Egyesült Nemzetek összes tagjából áll. 2. A Közgyűlésen

minden tagnak legfeljebb öt képviselője lehet.

10. cikk. A Közgyűlés a jelen Alapokmányban meghatározott célok körébe tartozó

vagy jelen Alapokmány szerint létesített valamely szerv hatáskörével és feladataival

kapcsolatos minden kérdést vagy ügyet megvitathat és az ilyen kérdésekben vagy

ügyekben […] ajánlásokat tehet az Egyesült Nemzetek Szervezete tagjainak, a Biztonsági

Tanácsnak, vagy mind a Szervezet tagjainak, mind a Biztonsági Tanácsnak.

23. cikk. 1. A Biztonsági Tanács a Szervezet tizenöt tagjából áll. A Kínai Köztársaság,

Franciaország, a Szovjet Szocialista Köztársaságok Szövetsége, Nagy-Britannia és

Észak-Írország Egyesült Királyság és az Amerikai Egyesült Államok a Biztonsági

Tanács állandó tagjai. A Szervezet tíz további tagját a Közgyűlés a Biztonsági Tanács

nem állandó tagjává választja meg, különös tekintettel elsősorban az Egyesült Nemzetek

tagjainak a nemzetközi béke és biztonság fenntartása és a Szervezet egyéb céljai

tekintetében nyújtott hozzájárulásra, valamint a méltányos földrajzi elosztásra is.

24. cikk. A Szervezet gyors és hathatós cselekvésének biztosítása érdekében a tagok a

nemzetközi béke és biztonság fenntartásáért a fő felelősséget a Biztonsági Tanácsra

ruházzák, hogy a Biztonsági Tanács e felelősségből folyó kötelességeinek teljesítésekor

az ő nevükben jár el.

25. cikk. A Szervezet tagjai megegyeznek abban, hogy a Biztonsági Tanács határozatait


a jelen Alapokmánynak megfelelően elfogadják és végrehajtják.


27. cikk. 1. A Biztonsági Tanács mindegyik tagjának egy szavazata van. 3. Minden


más kérdésben a Biztonsági Tanács határozatait tagjainak az összes állandó tagok

egybevágó szavazatait magában foglaló kilenc igenlő szavazattal kell hoznia. *(Az*

*ENSZ Alapokmánya)*



****

****